Afganistan je že stoletje prizorišče rednih krvavih spopadov, kot t. i. tamponska cona v igri za globalni vpliv med svetovnimi velesilami, ki so se pričeli s prvo angleško-afganistansko vojno leta 1919 in dosegli vrhunec s sovjetsko-afganistansko vojno med hladno vojno konec 1970. let, v kateri je umrlo milijon Afganistancev. Spopadi so se nadaljevali z državljansko vojno in vzponom ekstremistične talibske vlade. Talibane je z oblasti odstranila invazija zahodnih sil pod vodstvom Združenih držav Amerike leta 2001, vendar so deli države ostali pod njihovim nadzorom. Po dvajsetletni vojni med mednarodno priznano vlado "Islamske republike Afganistan" in talibani so slednji v ofenzivi leta 2021 zasedli prestolnico in znova vzpostavili "Islamski emirat Afganistan".